ජනාධිපතිවරයාගේ සෞභාග්‍යයේ දැක්ම ප්‍රතිපත්ති මාලාව ක්‍රියාත්මක කිරීම සඳහා දැවැන්ත ජනවරමක් ලබාදුන් ජනතාව මෙරට සංවර්ධනයේ පැහැදිලි වෙනසක් අපේක්ෂාවෙන් සිටින අතර, එම වෙනස උදා කිරීම සඳහා සැලසුම් සේවයට අතිවිශාල කාර්යයක් පැවරී ඇති බවයි බැසිල් රාජපක්ෂ එහිදී පෙන්වා දුන්නේ.සමස්ත රාජ්‍ය සේවය පිළිබඳවම අවධානය යොමුකර ව්‍යූහාත්මක සහ පරිපාලනමය වෙනස්කම් සම්බන්ධයෙන් ජනාධිපතිවරයාගේ සහ අග්‍රාමාත්‍යවරයා ප්‍රමුඛ අමාත්‍ය මණ්ඩලයේ අවධානය යොමු කිරීමට අවශ්‍ය සම්බන්ධීකරණය සිදුකිරීමට පියවර ගන්නා බව ද එහිදී ඔහු සඳහන් කළා.